Source: https://www.slov-lex.sk/pravne-predpisy/SK/ZZ/1994/241/
Timestamp: 2020-08-15 08:17:26+00:00
Document Index: 9724831

Matched Legal Cases: ['§ 1', '§ 1', '§ 4', '§ 28', '§ 2', '§ 3', '§ 4', '§ 4']

241/1994 Z.z. - Zákon Národnej rady Slovenskej repu... - SLOV-LEX
241/1994 Z.z.
Mesto Martin (ďalej len „mesto“) je centrum národnej kultúry Slovákov žijúcich v Slovenskej republike aj v zahraničí (ďalej len „centrum národnej kultúry“). Je sídlom celoslovenských kultúrnych ustanovizní podľa osobitných predpisov.1)
Na území mesta sú pamätné miesta a budovy spojené s osobnosťami a s historickými udalosťami formovania slovenského národa.
Mesto utvára podmienky na stretávanie Slovákov žijúcich v zahraničí.
Na právne postavenie a na hospodárenie mesta sa vzťahujú osobitné predpisy.2)
Územie mesta tvoria katastrálne územia Martin, Priekopa, Záturčie a Tomčany. V prípade potreby urbanistického rozvoja mesta sa jeho územie môže rozšíriť o ďalšie obce so súhlasom alebo na návrh ich obyvateľov.3)
Vo veciach národnej kultúry a v iných veciach spoločného záujmu sa medzi mestom a okolitými obcami postupuje podľa vzájomnej dohody.
Mesto ako centrum národnej kultúry najmä
pôsobí ako stredisko a národný symbol Slovákov doma aj v zahraničí,
ochraňuje a rozvíja národnú kultúru a národnokultúrne pamiatky na svojom území,
koordinuje snahy jestvujúcich národných ustanovizní a spolkov o udržiavanie a rozvíjanie amatérskej i profesionálnej kultúrnej činnosti,
udržiava a propaguje v spolupráci so štátnymi orgánmi národne významné priestory, budovy, námestia, sochy, zbierkové fondy, tabule a iné pamätihodnosti na svojom území,
utvára podľa svojich možností podmienky na činnosť ustanovizní (§ 1 ods. 1) a na ochranu miest a budov podľa § 1 ods. 2,
koordinuje snahy existujúcich národných kultúrnych ustanovizní, spolkov a združení smerom k Slovákom žijúcim v zahraničí,
utvára podmienky na umiestnenie ďalších ustanovizní na území mesta v oblasti školstva, vedy a kultúry.
Na plnenie poslania a funkcií centra národnej kultúry zriadi mestské zastupiteľstvo stály poradný orgán zložený zo zástupcov samosprávy, štátnej správy a celonárodných kultúrnych ustanovizní a významných kultúrnych pracovníkov. Úlohy a pôsobnosť poradného orgánu vymedzí mestské zastupiteľstvo v štatúte mesta.
Národný cintorín v Martine tvoria hroby a náhrobníky významných osobností národného života.
Ministerstvo kultúry Slovenskej republiky poskytne mestu dotáciu z rozpočtovej kapitoly Ministerstva kultúry Slovenskej republiky v rámci schváleného limitu výdavkov na príslušný rozpočtový rok na úhradu nákladov na prevádzku, údržbu a rekonštrukciu Národného cintorína v Martine najmenej vo výške finančného príspevku mesta schváleného na tento účel v rozpočte mesta na príslušný rozpočtový rok a najviac vo výške trojnásobku tohto finančného príspevku mesta.
Ak nie je v tomto zákone ustanovené inak, vzťahuje sa na mesto ako sídlo centra národnej kultúry osobitný zákon.4)
Týmto zákonom nie je dotknutá pôsobnosť zriaďovateľov alebo zakladateľov kultúrnych ustanovizní vo vzťahu k nim podľa osobitných predpisov.5)
Napríklad zákon Slovenskej národnej rady č. 196/1991 Zb. o Matici slovenskej.
Napríklad § 4 ods. 3 písm. j) zákona Slovenskej národnej rady č. 369/1990 Zb., § 28 ods. 1 písm. b) zákona Národnej rady Slovenskej republiky č. 567/1992 Zb.
§ 2 Územie mesta
§ 3 Vzťah štátu k mestu ako centru národnej kultúry Slovákov
§ 4 Poslanie a funkcie mesta ako centra národnej kultúry
§ 4a Národný cintorín v Martine
Číslo: 241/1994 Z. z.
Názov: Zákon Národnej rady Slovenskej republiky o meste Martin ako centre národnej kultúry Slovákov
2. 01.10.1994 - 31.12.2009
3. 01.01.2010 - 182/2009 Z. z.